หนูพึ่งทานยาคุมแอนนาครั้งแรกครั้ง พึ่งทานไปได้แถวที่3แต่นมมันคัดตึง ไม่เจ้บเท่าไรค่ะ คือหนูอยากทราบว่า มันมีผลข้างเคียงหรือจะเปนอันตรายหรือป่าวค่ะ หรือที่เค้าบอกๆกันว่ายาคุมแอนนากินแล้วข่วยให้หน้าอกขยายขึ้นจิงหรือป่าวค่ะ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ผลข้างเคียงจากยาคุมกำเนิดเช่น คลื่นไส้ อาเจียน คัดตึงเต้านม ปวดท้อง ปวดศีรษะ เลือดออกผิดปกติทางช่องคลอด หรือประจำเดือนมาผิดปกติ ซึ่งเกิดจากอิทธิพลของฮอร์โมนที่ได้รับเข้าไป ผลข้างเคียงระยะยาวที่อาจเป็นอันตรายเช่นลิ่มเลือดอุดตันในสมองหรือในปอด หรือเพิ่มโอกาสการเป็นมะเร็งบางชนิดอาการคัดตึงเต้านมที่เกิดจากการใช้ยาคุมกำเนิดนั้น จะเกิดจากการที่ฮอร์โมนมีผลให้ร่างกายอุ้มน้ำไว้ในร่างกาย เมื่อหยุดยาแล้ว น้ำที่ถูกเก็บไว้ก็จะถูกขับออกไป คือเป็นผลที่อยู่แค่ชั่วคราวค่ะสังเกตอาการถ้ารับประทานยาคุมแล้ว ประจำเดือนไม่มาหรือมีเลือดออกกระปริดกระปรอยจากช่องคลอด ควรไปพบแพทย์ค่ะ